wickkiey/tamil-wikipedia-chunked huggingface dataset:
# சனவரி 28

## நிகழ்வுகள்

- 814 &ndash; முதலாம் புனித உரோமைப் பேரரசர் சார்லமேன் நுரையீரல் உறையழற்சி நோயால் இறந்தார்.
- 1077 &ndash; புனித உரோமைப் பேரரசர் நான்காம் என்றியின் திருச்சபைலிருந்தான வெளியேற்றத் தீர்மானம் இத்தாலியின் கனோசாவில் திருத்தந்தை ஏழாம் கிரகோரியின் முன்னால் அவர் தன்னைத் தாழ்த்திக் கொண்டபின் நீக்கப்பட்டது.
- 1393 &ndash; பல நடனக் கலைஞர்களின் உடைகள் தீப்பிடித்த நிலையில் பிரான்சிய மன்னர் ஆறாம் சார்லசு மயிரிழையில் உயிர் தப்பினார்.
- 1547 &ndash; எட்டாம் என்றியின் இறப்பை அடுத்து, அவரது 9 வயது மகன் ஆறாம் எட்வர்டு இங்கிலாந்தின் மன்னனாக முடிசூடினான்.
- 1573 &ndash; போலந்தில் சமயச் சுதந்திரம் வழங்கப்பட்டது.
- 1624 &ndash; கரிபியனில் முதலாவது பிரித்தானியக் குடியேற்ற நாடான செயிண்ட் கிட்சு சர் தொமஸ் வார்னர் என்பவரால் அமைக்கப்பட்டது.
- 1671 &ndash; பழைய பனாமா நகரம் தீக்கிரையானது.
- 1679 &ndash; சென்னை கோட்டைப் பகுதியில் சிறு நிலநடுக்கம் உணரப்பட்டது.
- 1724 &ndash; உருசிய அறிவியல் கழகம் சென் பீட்டர்ஸ்பேர்க் நகரில் முதலாம் பேதுரு மன்னரால் ஆரம்பிக்கப்பட்டது.
- 1754 &ndash; *சேரந்தீவம்* என்ற சொல்லை முதல் தடவையாக சேர் ஒராசு வால்போல் பயன்படுத்தினார்.
- 1846 &ndash; இந்தியாவில் அலிவால் என்ற இடத்தில் சீக்கியர்களுடன் இடம்பெற்ற போரில் சர் ஹரி சிமித் தலைமையிலான பிரித்தானியப் படைகள் வெற்றி பெற்றன.
- 1855 &ndash; பனாமா கால்வாய் வழியே தொடருந்து ஒன்று அத்திலாந்திக்குப் பெருங்கடலில் இருந்து பசிபிக்குப் பெருங்கடல் வரை முதல் தடவையாகச் சென்றது.
- 1871 &ndash; பாரிசு மீதான முற்றுகை புருசியாவின் வெற்றியுடன் முடிவுக்கு வந்தது.
- 1882 &ndash; சென்னையில் முதன்முதலாக தொலைபேசி அறிமுகப்படுத்தப்பட்டது.
- 1909 &ndash; எசுப்பானிய அமெரிக்கப் போர்: அமெரிக்கப் படைகள் குவாண்டானமோ விரிகுடாவைத் தவிர்த்து கியூபாவின் மற்றைய பகுதிகளில் இருந்து விலகின.
- 1918 &ndash; பின்லாந்தின் தலைநகர் எல்சிங்கியைப் புரட்சியாளர்கள் கைப்பற்றினர்.
- 1932 &ndash; சப்பானியப் படையினர் ஷங்காய் நகரைத் தாக்கினர்.
- 1933 &ndash; பாக்கித்தான் என்ற பெயரை சௌதுரி ரகுமாத் அலி கான் பரிந்துரைத்தார். இந்திய முசுலிம்கள் இதனை ஏற்றுக் கொண்டு பாக்கித்தான் இயக்கத்தை ஆரம்பித்து விடுதலைக்கான கோரிக்கையை முன்னெடுத்தனர்.
- 1935 &ndash; ஐசுலாந்து கருக்கலைப்பைச் சட்டபூர்வமாக்கிய முதல் மேற்கத்திய நாடானது.
- 1945 &ndash; இரண்டாம் உலகப் போர்: புதிதாக நிர்மாணிக்கப்பட்ட பர்மா வீதி ஊடாக சீனக் குடியரசுக்கு பொருட்கள் செல்ல ஆரம்பித்தன.
- 1958 &ndash; லெகோ நிறுவனம் தமது லெகோ கட்டைகளுக்கு காப்புரிமை பெற்றது.
- 1964 &ndash; பயிற்சியில் ஈடுபட்டிருந்த அமெரிக்க வான்படை வானூர்தி ஒன்று கிழக்கு செருமனியின் எர்பூர்ட் நகர் மீது பறந்த போது, சோவியத் மிக்-19 ஏவுகணையால் சுட்டு வீழ்த்தப்பட்டதில், அதில் பயணம் செய்த மூவரும் கொல்லப்பட்டனர்.
- 1984 &ndash; வெப்ப மண்டலச் சூறாவளி டொமொய்னா தெற்கு மொசாம்பிக்கைத் தாக்கியதில், 214 பேர் உயிரிழந்தனர்.
- 1986 &ndash; சாலஞ்சர் மீள்விண்கலம் புறப்பட்ட 73ஆவது வினாடியில் வானில் வெடித்துச் சிதறியதில் ஏழு விண்வெளிவீரர்கள் கொல்லப்பட்டனர்.
- 1987 &ndash; கொக்கட்டிச்சோலைப் படுகொலைகள், 1987: மட்டக்களப்பு கொக்கட்டிச்சோலை கிராமத்தில் இலங்கை இராணுவத்தினரால் 86 தமிழ் இளைஞர்கள் படுகொலை செய்யப்பட்டனர்.
- 2002 &ndash; கொலம்பியாவில் போயிங் விமானம் ஒன்று அந்தீசு மலையில் மோதியதில் 92 பேர் கொல்லப்பட்டனர்.
- 2006 &ndash; போலந்தில் பன்னாட்டு கண்காட்சி இடம்பெற்ற கட்டடம் ஒன்று இடிந்து வீழ்ந்ததில், 65 பேர் உயிரிழந்தனர், 170 பேர் காயமடைந்தனர்.
- 2016 &ndash; ஜிகா வைரசு பரவியுள்ளதாக உலக சுகாதார அமைப்பு அறிவித்தது.
# சனவரி 28

## பிறப்புகள்

- 1600 &ndash; ஒன்பதாம் கிளமெண்ட் (திருத்தந்தை) (இ. 1669)
- 1611 &ndash; யோகான்னசு எவெலியசு, போலந்து வானியலாளர், அரசியல்வாதி (இ. 1687)
- 1786 &ndash; நத்தானியேல் வாலிக், தென்மார்க்கு மருத்துவர், தாவரவியலாளர் (இ. 1854)
- 1832 &ndash; தி. முத்துச்சாமி ஐயர், பிரித்தானிய இந்தியாவின் சென்னை உயர்நீதிமன்றத்தின் முதலாவது இந்திய நீதிபதி (இ. 1895)
- 1853 &ndash; ஒசே மார்த்தி, கியூபா ஊடகவியலாளர், கவிஞர் (இ. 1895)
- 1865 &ndash; லாலா லஜபதி ராய், இந்திய எழுத்தாளர், அரசியல்வாதி (இ. 1928)
- 1899 &ndash; கரியப்பா, இந்தியத் தரைப்படையின் படைத்தலைவர் (இ. 1993)
- 1912 &ndash; ஜாக்சன் பாலக், அமெரிக்க ஓவியர் (இ. 1956)
- 1925 &ndash; இராஜா இராமண்ணா, இந்திய இயற்பியலாளர், அரசியல்வாதி (இ. 2004)
- 1931 &ndash; பேபி சரோஜா, 1930களின் குழந்தை நடிகை (இ. 2019)
- 1938 &ndash; தோமசு லின்டால், நோபல் பரிசு பெற்ற சுவீடன்-ஆங்கிலேய உயிரியலாளர்
- 1940 &ndash; கார்லொசு சிலிம், மெக்சிக்கோ தொழிலதிபர்
- 1945 &ndash; ஜான் பெர்க்கின்ஸ், அமெரிக்க எழுத்தாளர்
- 1950 &ndash; நைலா கபீர், வங்காளதேச-ஆங்கிலேயப் பொருளாதார அறிஞர்
- 1955 &ndash; நிக்கொலா சார்கோசி, பிரான்சின் 23வது அரசுத்தலைவர்
- 1976 &ndash; மாளவிகா அவினாஷ், தென்னிந்திய நடிகை
- 1981 &ndash; எலியா வுட், அமெரிக்க நடிகர், தயாரிப்பாளர்
- 1986 &ndash; சுருதி ஹாசன், தென்னிந்திய நடிகை, பாடகி
- 1992 &ndash; மியா, தென்னிந்தியத் திரைப்பட நடிகை
# சனவரி 28

## இறப்புகள்

- 814 &ndash; சார்லமேன், உரோமைப் பேரரசர் (பி. 742)
- 1547 &ndash; இங்கிலாந்தின் எட்டாம் ஹென்றி (பி. 1491)
- 1687 &ndash; யோகான்னசு எவெலியசு, போலந்து வானியலாளர், அரசியல்வாதி (பி. 1611)
- 1851 &ndash; இரண்டாம் பாஜி ராவ், மராத்தியப் பேரரசர் (பி. 1775)
- 1939 &ndash; டபிள்யூ. பி. யீட்சு, நோபல் பரிசு பெற்ற ஐரிய எழுத்தாளர் (பி. 1865)
- 1993 &ndash; எலன் சாயர் கோகு, கனடிய வானியலாளர் (பி. 1905)
- 1996 &ndash; ஜோசப் பிராட்ஸ்கி, நோபல் பரிசு பெற்ற உருசிய-அமெரிக்கக் கவிஞர் (பி. 1940)
- 1996 &ndash; தேவ காந்த பருவா, இந்திய அரசியல்வாதி (பி. 1914)
- 2002 &ndash; ஆஸ்ட்ரிட் லிண்ட்கிரென், சுவீடன் எழுத்தாளர் (பி. 1907)
- 2008 &ndash; செ. யோகநாதன், ஈழத்து எழுத்தாளர் (பி. 1941)
- 2018 &ndash; தர்மசேன பத்திராஜா, இலங்கை சிங்களத் திரைப்பட இயக்குநர், கல்வியாளர் (பி. 1943)
- 2021 &ndash; டொமினிக் ஜீவா, ஈழத்து எழுத்தாளர், இதழாசிரியர் (பி. 1927)
# முகல்-இ-அசாம்

**முகல்-இ-அசாம்** இத்திரைப்படம் 1960 ஆம் ஆண்டு வெளிவந்த இந்துஸ்தானி மொழித் திரைப்படமாகும்.இத்திரைப்படம் ஒன்பது வருடங்களின் படப்பிடிப்புகளின் பின்னர் வெளியிடப்பட்டது குறிப்பிடத்தக்கது.வெளியிடப்பட்ட ஆரம்பத்தில் வரவேற்பைப்பெறாத இத்திரைப்படம் பின்னால் வரவேற்புக்குள்ளானது.
# முகல்-இ-அசாம்

## வகை

வரலாற்றுப்படம் / காதல்படம்
# முகல்-இ-அசாம்

## கதை

அக்பரின் ஆட்சிக்காலத்தில் நடைபெறும் இத்திரைக்கதையில் அக்பரின் மகனான சலீம் நடனமாடும் பெண்ணான அனார்க்கலியைக் காதலிக்கின்றார்.இதனை எதிர்க்கும் அக்பர் மகனுடன் போர் புரிநது பின்னர் மகனைக் கொல்வதற்காக ஆயத்தம் செய்யும்பொழுது மன்னர் தனது மனதை மாற்றுகின்றார்.
# வீர்-சாரா

**வீர்-சாரா** திரைப்படம் 2004 இல் வெளிவந்த ஹிந்தித் திரைப்படமாகும்.இத்திரைப்படத்தின் கதாநாயகனாக ஷாருக்கானும் நாயகியாக ராணி முகர்ஜியும் நடித்திருப்பது குறிப்பிடத்தக்கது.
# வீர்-சாரா

## வகை

நாடகப்படம் / காதல்படம்
# வீர்-சாரா

## கதை

பாக்கிஸ்தானியப் பெண்ணான சாரா ஹாயத் கான் (பிரீத்தி சிந்தா) இந்தியாவிற்குச் சுற்றுலா செல்கின்றார். போகும் வழியிலே விபத்தொன்றில் மாட்டிக் கொள்ளும் அவரை விமான ஓட்டியான வீர் பிரதாப் சிங்கால் (ஷா ருக் கான்)காப்பாற்றப்படுகின்றார். பின்னர் வீர் தனது சொந்த ஊரான பஞ்சாப்பிற்கு சாராவை அழைத்துச்செல்கின்றார்.அங்கு வீரின் பெற்றோர்களின் மனதைக் கொள்ளை கொள்ளும் சாரவை காதலிக்கின்றார் வீர்.சாரா தனது சொந்த நாட்டிற்குத் திரும்பும் தருணம் அவருக்கு கல்யாணம் நிச்சயமாகியிருப்பதாக அறிந்து கொள்கின்றார் வீர்.இதனையடுத்து அவர் தனது காதலை தியாகம் செய்து கொள்கின்றார்.சிறிது காலங்களில் வீரின் மீது தான் காதல் கொண்டிருப்பதாக உணர்ந்து கொள்ளும் சாரா வீரை சந்திப்பதற்காக அவரின் சொந்த ஊருக்குச் செல்லும் அதே சமயம் வீரும் சாராவைக் காண்பதற்காக பாகிஸ்தான் புறப்பட்டுச் செல்கின்றார் இவரின் வருகையினை அறிந்து கொள்ளும் சாராவினை மணக்க இருந்தவர் வீரினை இந்தியாவிலிருந்து வேவு பார்க்க வந்தவரென பொய்க் குற்றச்சாட்டுக்களை சுமத்தி அவரை 22 வருடங்கள் சிறையில் அடைக்கச் செய்கின்றார்.மேலும் 22 வருடங்களின் பின்னர் சாமியா சித்திக் (ராணி முகர்ஜி) என்னும் வழக்கறியனரால் விடுதலை செய்யப்படுகின்றார்.பின்னர் தனது சொந்த ஊரான பஞ்சாப்பில் சாராவைச் சந்திக்கின்றார் வீர் பிரதாப் சிங்.
# மிட்னைட் எக்ஸ்பிரஸ் (திரைப்படம்)

**மிட்னைட் எக்ஸ்பிரஸ்** (Midnight Express) 1978 ஆம் ஆண்டு வெளிவந்த ஆங்கிலத் திரைப்படமாகும். ஆலன் பார்க்கர் இயக்கத்தில் வெளிவந்த இத்திரைப்படத்தில் பிராட் டேவிஸ், ராண்டி குவேட் மற்றும் பலர் நடித்திருந்தனர்.
# மிட்னைட் எக்ஸ்பிரஸ் (திரைப்படம்)

## வகை

நாவல்படம்
# மிட்னைட் எக்ஸ்பிரஸ் (திரைப்படம்)

## கதை

1970 களில் பில்லி ஹேய்ஸ் என்னும் அமெரிக்கர் துருக்கியில் உள்ள இஸ்தான்புலில் உள்ள காவல்துறையினரால் தீவிரவாதி என நினைக்கப்பட்டு கைது செய்யப்படுகின்றார். மேலும் அவரது உடலில் போதைப் பொருளை மறைத்துச் சென்ற காரணத்தினாலும் தீவிரவாதிகள் தாக்குதலை ஏற்படுத்தப்போவாதாக எச்சரிக்கையாக இருந்த காவல்துறையினர் இவரை நான்கு ஆண்டுகள் சிறையில் அடைத்தனர். சிறையிலிருந்து தப்பிச் செல்ல பெருதும் முயற்சிகள் மேற்கொள்ளும் ஹேய்ஸ் தப்ப முடியாமல் துருக்கி உயர் நீதிமன்றத்தினால் 1974 இல் முப்பது ஆண்டுகள் சிறையில் அடைக்கப்பட தீர்ப்பைப் பெறுகின்றார். அங்கு பல கொடிய காட்சிகளையும் கொலைகளையும் பார்க்கும் இவர் சிறைக் காவலன் ஒருவனைக் கொன்று விட்டு காவல் புரிந்து வந்த ஒருவனின் உடையுடன் அச்சிறைச்சாலையிலிருரிந்து தப்பிச் செல்கின்றார்.
# மிட்னைட் எக்ஸ்பிரஸ் (திரைப்படம்)

## வெளியிணைப்புகள்

- சர்வதேச திரைப்பட தரவுத் தளத்தில்
# தானியம்

**தானியம்** என்பது புல் வகைத் தாவரங்களில் விளைவிக்கப்படும் (தாவரவியல் முறைப்படி இவை உலர் வெடியாக்கனி அல்லது காரியாப்சிஸ் வகைக் கனி ஆகும்) உணவுப்பொருட்களைக் குறிப்பதாகும். பெரும்பாலான தானியங்கள் முளை சூழ்தசை, முளைக்குறுத்து மற்றும் தவிடு (உமி) ஆகியவற்றைக் கொண்டுள்ளன. உலகளாவிய அளவில் தானிய மணிகள் மற்ற பயிர்களைக் காட்டிலும் பெருமளவு விவசாயம் செய்யப்படுகின்றன. இவை தவிர பிற தாவரக் குடும்ப வகைகளில் இருந்தும் தானியங்கள் உற்பத்தி செய்யப்படுகின்றன. தானியப் பயிர்கள் உண்ணத்தகுந்த அவற்றின் தானியங்கள் அல்லது விதைகளுக்காகப் பயிரிடப்படுபவை ஆகும்.
இயற்கையான முழு தானியமானது அதிகளவு உயிர்ச்சத்துக்கள், தாது உப்புக்கள், கார்பொஹைட்ரேட்டுகள், கொழுப்புச்சத்துக்கள், எண்ணெய்ச் சத்து, மற்றும் புரதம் ஆகியவற்றைக் கொண்டுள்ளன. ஆனால் அதனை இயந்திங்கள் கொண்டு உமி நீக்கப்படும் போது மேற்கண்ட அனைத்துச்
சத்துக்களும் நீக்கப்பட்டு மீதமிருக்கும் முளை சூழ்தசையில் (**Endosperm**) கார்பொஹைட்ரேட்டுகள் மட்டுமே எஞ்சியிருக்கும். பல வளரும் நாடுகளில் தானியங்களானது அரிசி, கோதுமை, வரகு, சோளம் போன்ற வடிவில் தினசரி உணவாக உட்கொள்ளப் படுகிறது. வளர்ந்த நாடுகளில் தானிய நுகர்வானது மிதமான, மாறுபடக்கூடிய அளவிலும் உள்ளன.  
தானியத்திற்கான ஆங்கிலச் சொல் *செரல்* (*Cereal*) என்பது அறுவடை மற்றும் வேளாண்மையின் கிரேக்கப் பெண் கடவுளான **செரஸ்** ("Ceres") என்ற பெயரில் இருந்து தோன்றியதாகும்.
# தானியம்

## அறுவடை

டார்செட்டில் உள்ள கோதுமை வயல்]]
பெரும்பாலான தானியப் பயிர்கள் நடவு செய்யப்பட்டு வளர்ந்து முதிர்ச்சியடைந்தவுடன் அதன் வாழ்க்கை சுழற்சி முடிவடைகிறது. தானியப் பயிர் செடியானது இறந்து பின் பழுப்பு நிறமாக மாறி காய்ந்து விடுகிறது. தாவர பாகங்கள் மற்றும் தானியம் அடங்கியுள்ள கனி காய்ந்தவுடன் அறுவடை தொடங்குகிறது.
வளர்ந்த நாடுகளில் தானியப் பயிர்களின் அறுவடை இயந்திரங்களைக் கொண்டே செய்யப்படுகிறது. அறுவடைக்குப் பயன்படும் இயந்திரங்கள் அறுத்தல்,கதிர் அடித்தல்,கொழித்தல், தூய்மைப்படுத்துதல், போன்ற அனைத்து செயல்முறைகளும் ஒருங்கே அமைந்ததாக உள்ளன. இத்தகைய நவீன வசதிகள் கொண்ட இயந்திரங்கள் மூலம் ஒரே மூச்சில் வயல்வெளிகளில் அறுவடை செய்யப்படுகின்றன.தானியங்களை கதிர் அரிவாள் கொண்டு கைகளால் அறுவடை செய்தல் போன்று தானியப் பயிர்களின் அறுவடை முறைகள் பலவாறு பயன்பாடடில் உள்ளன.
# தானியம்

## ஊட்டச்சத்து

சில தானியங்களில் அமினோ அமிலம், லைசின் போன்ற ஊட்டச்சத்துக்கள் குறைவாக உள்ளன. அதனால் தான் பல சைவ உணவுப்பிரியர்கள் சீரான சரிவிகித உணவைப் பெறுவதற்காக, பருப்பு வகைகளை தானியங்களுடன் சேர்த்துப் பயன்படுத்துகின்றனர்.
# தானியம்

## தர நிர்ணயம்

சீர்தரத்துக்கான அனைத்துலக நிறுவனம் தானியத் தயாரிப்புகளை ICS 67.060 ன் படி தர வரிசைப்படுத்தி வெளியிட்டுள்ளது.
# தானியம்

## தானியங்கள் பட்டியல்

- நெல் - Paddy
- கோதுவரை
- சோளம்
- கம்பு - millet
- கேழ்வரகு - ragi
- அவரை (beans)
- குரக்கன்
- பாசிப்பயறு
- கௌப்பி
- சிந்தாமணி கடலை
- கச்சான்
- சாமி
- சாமை
- கொள்ளு - horse gram
- தினை
- வாற்கோதுமை - barley
- கோதுமை - wheat
# தானியம்

## கூலம் பதினெட்டு

கூலம் பதினாறு என்று நற்றினை உரை கூறிப் பின் பதினெட்டெனவும் குறிப்பிடுகிறது. அவை;  
1. நெல்லு
1. புல்லு
1. வரகு
1. சாமை
1. திணை
1. இறுங்கு
1. தோரை
1. இராகி
1. எள்ளு
1. கொள்ளு
1. பயறு
1. உளுந்து
1. அவரை
1. துவரை
1. கடலை
1. மொச்சை
1. சோளம்
1. கம்பு
# தானியம்

## படங்கள்

<></>
# இந்தியத் தொலைக்காட்சி சேவைகள்

**இந்தியாவில் தொலைக்காட்சி சேவைகள்** 1959 ஆம் ஆண்டு டெல்லியில் தொடங்கின. இது முதன்முதலாக கல்வி ஒளிபரப்பிற்காகத் தொடங்கப்பெற்றது. சின்னத்திரைகளின் நிகழ்ச்சிகள் 1980 முதலாக தொடங்கியது. முதன்முதலாக தேசிய ஒளிபரப்புச் சேவையை தூர்தர்சன் தொடங்கியதும் இதே கால கட்டமே ஆகும். இராமாயணம் மற்றும் மகாபாரதம் ஆகிய இரண்டு காப்பியங்களே முதன் முதலாக தொலைக்காட்சித் தொடர்களாக தயாரிக்கப்பட்டன. மேலும் இத்தொடர்கள் உலகில் அதிகமாக பார்க்கப்பெற்ற தொடர்களாகவும் புகழ் பெற்றிருந்தன. 1990கள் வரை அரசு தொலைக்காட்சி சேவைகள் மட்டுமே இந்தியாவில் ஒளிபரப்பப்பட்டு வந்தன. 1990கள் முதல் நூற்றுக்கணக்கான தனியார் தொலைக்காட்சி சேவைகள் உருவாகின. தற்போது இந்தியாவெங்கும் கம்பிவழி தொலைக்காட்சி சேவைகளும், நேரடி ஒளிபரப்பு (DTH) சேவைகளும் அதிகம் உள்ளன. சில இடங்களில் இணையவழி தொலைக்காட்சி சேவைகளும் (IPTV) துவக்கப்பட்டுள்ளன.
# சுவரஜதி

சுவரஜதி (*ஸ்வரஜதி*) அப்பியாச கானத்தைச் சேர்ந்த உருப்படிகளில் ஒன்றாகும். ஜதிகள் என்பது சொற்கட்டுக்கள். ஸ்வரஜதிகளில் ஸ்வரங்களுக்குரிய சாகித்தியங்களும் ஜதி அமைப்பில் அமைந்துள்ளதால் ஸ்வரஜதி எனப் பெயர் பெறுகிறது.
# சுவரஜதி

## அங்கங்களும், சாகித்தியமும்

இதற்கு பல்லவி, அனுபல்லவி, சரணம் என்ற அங்க வித்தியாசங்கள் உண்டு. பல சரணங்களை உடையது. அனுபல்லவி இடம் பெறாத ஸ்வரஜதிகளும் உண்டு. இதன் சாகித்தியம் தெய்வத் துதியாக அல்லது, சிருங்கார சாகித்தியமாக அல்லது, பெரியோர்களைப் பற்றியதாக அமைந்திருக்கும். ஸ்வரஜதியில் சாகித்தியம் மட்டுமே பாடப் படும்.  
சியாமசாஸ்திரிகளின் ஸ்வரஜதிகள் சபாகானத்திற்கும் ஏற்றவை. இது நாட்டியத்திற்கு உகந்த உருப்படியாகும். நாட்டியத்திற்காக ஏற்பட்ட ஸ்வரஜதிகளில் ஆங்காங்கே ஜதிகள் காணப்படும்.
# சுவரஜதி

## சில ஸ்வரஜதிகள்

- *ஸாம்பசிவாயனவே* - கமாஸ்
- *ராவேமே மகுவ* - ஆனந்தபைரவி
- *காமாக்ஷிநீபதயுக* - யதுகுல காம்போஜி
- *பன்னக சயனனே* - காம்போதி
என்னும் ஸ்வரஜதிகள் பிரபலமானவை.
# சுவரஜதி

## ஸ்வரஜ்திகளை இயற்றியோர்

- சியாமா சாஸ்திரிகள்
- சுவாதித் திருநாள் மகாராஜா
- சின்னிக் கிருஷ்னதாஸர்
- பொன்னையாப் பிள்ளை
# பதம் (இசை, நாட்டியம்)

**பதம்** என்பது நாயகன், நாயகி, சகி பாவத்தில் அமைக்கப்பட்ட தெய்வீக உருப்படி ஆகும். இது முதலில் நாட்டிய சங்கீதத்தில் மட்டுமே உபயோகிக்கப்பட்டது. பின்பு அதன் இனிமை கருதி இசைக் கச்சேரிகளிலும் சேர்க்கப்பட்டுள்ளது.  
நாயகன் அல்லது நாயகி அல்லது சகி (தோழி)யால் பாடப்படுவதாகப் பதத்தின் சாகித்தியம் அமைந்திருக்கும். பெரும்பாலான பதங்கள் நாயகிகளாலும், சகிகளாலும் பாடப்பட்டவையாகவே உள்ளன. இது மதுர பாவத்தில் அமைந்த உருப்படியாகும்.
# பதம் (இசை, நாட்டியம்)

## பொருள்

பதங்களில் அதாவது பதங்களின் சாகித்தியம் வெளிப்படையாகச் சிருங்காரப் பொருளைக் கொடுப்பினும் (சிற்றின்பக் கருத்து) ஆழமாக நோக்கினால் பெரிய தத்துவம் அடங்கியிருக்கும். அதாவது நாயகன், நாயகி, சகி என்னும் மூவரில் நாயகன் பரமாத்மா ஆகிய கடவுளையும், நாயகி ஜீவாத்மாவாகிய மனிதனையும், சகி ஜீவாத்மாவை பரமாத்மாவிடம் சேர்க்கும் ஞான குருவையும் குறிக்கும்.  
சிருங்காரத்தின் அதி தேவதையாக சித்தரிக்கப்படும் கிருஷ்ணனை நாயகனாகக் கொண்டு அதிக பதங்கள் இயற்றப்பட்டுள்ளன. பச்சையான சிற்றின்பத்தை விபரிக்கும் பதங்களும், ஏளனப் பதங்களும், நகைச்சுவைப் பதங்களும் உண்டு. சில பதங்களில் பழமொழிகள், இராகங்களின் பெயர்கள், மருந்துகளின் பெயர்கள், ஆபரணங்களின் பெயர்கள் முதலியனவும் காணப்படுகின்றன.
# பதம் (இசை, நாட்டியம்)

## அங்கங்கள்

பதத்திற்கு பல்லவி, அனுபல்லவி, சரணம் என்னும் அங்கங்களும் உண்டு. 2, 3 சரணங்கள் இருப்பினும் பெரும்பாலும் சரணத்தின் பின் இரு அடிகளும் அனுபல்லவியின் தாதுவைப் பின்பற்றியிருக்கும்."*பாலனே வானிபை*" எனத் தொடங்கும் காம்போதி இராகப் பதம் அனுபல்லவியில் தொடங்குகிறது.
# பதம் (இசை, நாட்டியம்)

## சாகித்தியமும், பண்பும்

பதத்தின் சாகித்தியம் பேச்சு வழக்குச் சொற்களால் ஆக்கப்பட்டிருக்கும். பதங்களை இயற்றுவதற்கு அலங்கார சாஸ்திர ஞானமும், கவித்துவமும், இராக ரஸ உணர்ச்சியும் இருப்பது மிக அவசியம். பதங்களில் சந்தோஷம், சலிப்பு, துக்கம் முதலிய உணர்ச்சிகளைக் கொண்டு சாகித்தியம் அமைந்திருக்கும். ஷேத்ரக்ஞர் சிருங்கார சாஸ்திரத்திலுள்ள ஒவ்வொரு அம்சத்தையும் தனது பதங்களின் மூலமாகச் சித்தரித்துள்ளார். பதங்களில் சங்கதிகள் அனேகமாகக் காணப்படாது. கடினமான பிரயோகங்கள் இருக்காது. இராகத்தின் ஸ்வரூபம் பதங்களில் சிறப்பாகக் காணப்படும்.  
பதங்களில் நிரவல், கற்பனை ஸ்வரம் பாடுவது வழக்கமில்லை. தெலுங்குப் பதங்கள் கிருஷ்ணனை நாயகனாகவும், தமிழ்ப் பதங்கள் முருகனை நாயகனாகவும் கொண்டுள்ளன.
# பதம் (இசை, நாட்டியம்)

## தெலுங்குப் பதங்களை இயற்றியவர்கள்

- ஷேத்ரக்ஞர்
- பரிமளரங்கர்
- கஸ்தூரிரங்கர்
- சாரங்கபாணி
- மூவலூர் சபாபதி ஐயர்
# பதம் (இசை, நாட்டியம்)

## தமிழ்ப் பதங்களை இயற்றியோர்

- முத்துத் தாண்டவர்
- கனம் கிருஷ்ணையர்
- கவிக் குஞ்சர பாரதி
- மாம்பழக் கவிராயர்
- சுப்பராம ஐயர்
# சனவரி 27

## பிறப்புகள்

- 1756 &ndash; வொல்ஃப்கேங்க் அமதியுஸ் மோட்சார்ட், ஆத்திரிய செவ்விசையமைப்பாளர் (இ. 1791)
- 1775 &ndash; பிரீடரிக் ஷெல்லிங், செருமானிய-சுவிட்சர்லாந்து மெய்யியலாளர் (இ. 1854)
- 1832 &ndash; லூயிஸ் கரோல், ஆங்கிலேயக் கணிதவியலாளர், நூலாசிரியர் (இ. 1898)
- 1859 &ndash; செருமனியின் இரண்டாம் வில்லியம் மி. 1941)
- 1890 &ndash; சுவாமி சகஜானந்தா, தமிழக ஆன்மிகவாதி, அரசியல்வாதி (இ. 1959)
- 1909 &ndash; ஜூலியன் ஆல்பிரட் ஸ்டியர்மார்க், அமெரிக்க தாவரவியலாளர் (இ. 1988)
- 1934 &ndash; எடித் கிரசான், பிரான்சின் 160வது பிரதமர்
- 1935 &ndash; கோமல் சுவாமிநாதன், தமிழக எழுத்தாளர், திரைப்பட இயக்குநர், இதழாளர் (இ. 1995)
- 1941 &ndash; பியேத்ரிசு தின்சுலே, நியூசிலாந்து வானியலாளர் (இ. 1981)
- 1942 &ndash; தசுக்கு ஓஞ்சோ, நோபல் பரிசு பெற்ற சப்பானிய மருத்துவர்
- 1945 &ndash; நெல்லைக் கண்ணன், தமிழகப் பேச்சாளர், பட்டிமன்ற நடுவர்
- 1946 &ndash; விஜயலட்சுமி நவநீதகிருஷ்ணன், தமிழக நாட்டுபுறவியலாளர், கிராமிய இசைக் கலைஞர், கல்வியாளர்
- 1956 &ndash; மிமி ரோகேர்ஸ், அமெரிக்க நடிகை
- 1956 &ndash; அமர் சிங், உத்தரப் பிரதேச அரசியல்வாதி
- 1965 &ndash; ஆலன் கம்மிங், ஈசுக்கொட்டிய-அமெரிக்க நடிகை
- 1974 &ndash; சமிந்த வாஸ், இலங்கைத் துடுப்பாளர்
- 1976 &ndash; சிரேயசு தள்பதே, மராத்தி, இந்திய நடிகர்
- 1979 &ndash; டேனியல் வெட்டோரி, நியூசிலாந்து துடுப்பாளர்
# சனவரி 27

## இறப்புகள்

- 1311 &ndash; குலுக் கான், மங்கோலியப் பேரரசர் (பி. 1281)
- 1596 &ndash; பிரான்சிஸ் டிரேக், ஆங்கிலேய நாடுகாண் கடற்படைத் தலைவர் (பி. 1540)
- 1814 &ndash; யோகான் பிக்டே, செருமானிய மெய்யியலாளர் (பி. 1762)
- 1851 &ndash; ஜான் ஜேம்ஸ் அடுபன், பிரான்சிய-அமெரிக்க பறவையியல் வல்லுநர், ஓவியர் (பி. 1789)
- 1893 &ndash; மகா வைத்தியநாத ஐயர், கருநாடக இசைப் பாடகர் (பி. 1844)
- 1901 &ndash; ஜூசெப்பே வேர்டி, இத்தாலிய இசையமைப்பாளர் (பி. 1813)
- 1922 &ndash; நெல்லி பிளை, அமெரிக்க ஊடகவியலாளர் (பி. 1864)
- 1965 &ndash; விருகம்பாக்கம் அரங்கநாதன், இந்தி எதிர்ப்புப் போராட்டத்தில் தீக்குளித்து உயிர்நீத்த போராளி (பி. 1913)
- 1967 &ndash; எட்வேர்ட் வைட், அமெரிக்க விண்வெளி வீரர் (பி. 1930)
- 1979 &ndash; விக்டோரியா ஒகாம்போ, ஆர்ச்செந்தீனிய இலக்கியவாதி, எழுத்தாளர் (பி. 1890)
- 1983 &ndash; லூயிசு டி புனெசு, பிரெஞ்சு நடிகர் (பி. 1914)
- 2008 &ndash; சுகார்த்தோ, இந்தோனேசியாவின் 2வது அரசுத்தலைவர் (பி. 1921)
- 2009 &ndash; ரா. வெங்கட்ராமன், இந்தியாவின் 8வது குடியரசுத் தலைவர் (பி. 1910)
- 2010 &ndash; ஜே. டி. சாலிஞ்சர், அமெரிக்க எழுத்தாளர் (பி. 1919)
- 2010 &ndash; ஓவர்ட் சின், அமெரிக்க எழுத்தாளர், வரலாற்றாசிரியர் (பி. 1922)
- 2014 &ndash; பீட் சீகர், அமெரிக்கப் பாடகர் (பி. 1919)
- 2014 &ndash; இரா. அ. பத்மநாபன், தமிழக ஊடகவியலாளர்
- 2015 &ndash; சார்லஸ். எச். டவ்ன்ஸ், நோபல் பரிசு பெற்ற அமெரிக்க இயற்பியலாளர் (பி. 1915)
- 2018 &ndash; இங்வர் காம்பரத், ஐ.கே.இ.ஏ நிறுவனர் (பி. 1926)
- 2020 &ndash; மல்லிகை சி. குமார், இலங்கை மலையக எழுத்தாளர், ஓவியர் (பி. 1944)
- 2023 &ndash; ஜமுனா, தென்னிந்தியத் திரைப்பட நடிகை (பி. 1936)
# சனவரி 27

## சிறப்பு நாள்

- பன்னாட்டு பெரும் இன அழிப்பு நினைவு நாள்
# இந்திய தொலைக்காட்சி அலைவரிசைகள் பட்டியல்

Iden arsaseen tolakaitchi
# இந்திய தொலைக்காட்சி அலைவரிசைகள் பட்டியல்

## மக்கள் சேவைகள்

- தூர்தர்சன்(டி.டி)-இந்திய அரசு நிறுவனமான தூர்தர்சன் 22 அலைவரிசைகளினைக் கொண்ட தொலைக்காட்சி சேவையாகும்.
# இந்திய தொலைக்காட்சி அலைவரிசைகள் பட்டியல்

## மக்கள் சேவைகள்

### தேசிய சேவைகள்

- டி.டி பாரதி
- டி.டி இந்தியா
- டி.டி நேஷனல்
- டி.டி ஸ்போர்ட்ஸ்
- டி.டி நியூஸ்
- டி.டி ஜியன்தர்சன்
# இந்திய தொலைக்காட்சி அலைவரிசைகள் பட்டியல்

## மக்கள் சேவைகள்

### வட்டார சேவைகள்

- டி.டி மலையாளம் (டி.டி 4)
- டி.டி பொதிகை (தமிழ்) (டி.டி 5)
- டி.டி ஒரியா (டி.டி 6)
- டி.டி வங்ளா (டி.டி 7)
- டி.டி சப்தகிரி (தெலுங்கு) (டி.டி 8)
- டி.டி சந்தனா (கன்னடா) (டி.டி 9)
- டி.டி சாஹ்யத்ரி (மராத்தி) (டி.டி 10)
- டி.டி குஜராத்தி (டி.டி 11)
- டி.டி காஷ்மீர் (டி.டி 12)
- டி.டி பஞ்சாபி (டி.டி 18)
- டி.டி நோர்த் ஈஸ்ட் (டி.டி 13)
# இந்திய தொலைக்காட்சி அலைவரிசைகள் பட்டியல்

## மக்கள் சேவைகள்

### மாநில சேவைகள்

- ராஜஸ்தான் (டி.டி 14)
- மத்தியப் பிரதேசம் (டி.டி 15)
- உத்தரப் பிரதேசம் (டி.டி 16)
- பிஹார் (டி.டி 17)
- இமாசலப் பிரதேசம் (டி.டி 19)
- ஹரியானா (டி.டி 22)
- சண்டிகர் (டி.டி 21)
- ஜார்க்கண்ட் (டி.டி 20)
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### சிறுவர்களுக்கான சேவைகள்

- அனிமாக்ஸ்
- பொமெராங்
- கார்ட்டூன் நெட்வொர்க்
- டிஸ்னி சானல்
- ஹங்கமா டி.வி
- கிட் ஸீ
- நிக்
- போகோ
- டூன் டிஸ்னி
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### விபரணச் சேவைகள்

- ஏ.1
- அனிமல் பிலானெட்
- டிஸ்கவரி சானல்
- டிஸ்கவரி ட்ராவல் அண்ட் லிவிங்
- நேஷனல் ஜியோகிராபிக் சானல்
- ஹிஸ்டோரி சானல்
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### பொதுச் சேவைகள்

;ஆங்கிலம்
- அவுஸ்திரேலியா நெட்வொர்க்
- எ.எக்ஸ்.என்
- ஸ்டார் வேர்ல்ட்
- ஸீ கபே
- ஸோன் ரியாலிடி  
;தமிழ்  
- மின் தொலைக்காட்சி - http://www.mintv.in/
- மக்கள் தொலைக்காட்சி
- ஜெயா தொலைக்காட்சி - http://www.jayanetwork.in/Index.asp
- ராஜ் தொலைக்காட்சி - http://www.rajtvnet.in/
- சன் தொலைக்காட்சி
- கே தொலைக்காட்சி - http://www.suntvuk.com/ktv.htm
- விஜய் தொலைக்காட்சி - http://vijay.indya.com/
- கலைஞர் தொலைக்காட்சி - http://www.kalignartv.com/
- சி தொலைக்காட்சி - http://www.ceeitv.tv
- தமிழன் தொலைக்காட்சி - http://www.tamilantelevision.com/
- வின் தொலைக்காட்சி - http://www.wintvindia.com/
- மெகா தொலைக்காடசி - http://www.megatv.in/  
;இந்தி
- எஸ்.ஏ.பி டி.வி
- சஹாரா ஒன்
- செட் இந்தியா
- ஸ்டார் ஒன்
- ஸ்டார் ப்ளஸ்
- ஸ்டார் உட்சவ்
- ஸீ டி.வி
- ஸீ ஸ்மைல்  
;வங்காளம்
- ஆகாஸ் டி.வி
- இ.டி.வி வங்காளம்
- ஸீ வங்காளம்  
;குஜராத்தி
- இ.டி.வி குஜராத்தி
- ஸீ குஜராத்தி  
;கன்னடம்
- இ.டி.வி கன்னடா
- உதயா டி.வி
- உதயா 2
- உஷே டி.வி
- ஸீ கன்னடா  
;மலையாளம்
- அம்ரிதா டி.வி
- ஏசியாநெட்
- ஏசியாநெட் ப்ளஸ்
- ஜீவன் டி.வி
- கைராளி டி.வி
- சூர்யா டி.வி  
;மராத்தி
- இ.டி.வி மராத்தி
- ஸீ மராத்தி  
;பஞ்சாபி
- இ.டி.சி பஞ்சாபி
- ஸீ பஞ்சாபி  
;தெலுங்கு
- இ.டி.வி
- இ.டி.வி 2
- ஜெமினி டி.வி
- தேஜா டி.வி
- எம்.எ.எ டி.வி
- ஸீ தெலுங்கு
- விசா  
;உருது
- இ.டி.வி உருது
- கிதாப் டி.வி
- உருது சஹாரா
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### பிற சேவைகள்

- இ.டி.வி பீகார்
- இ.டி.வி மத்தியப் பிரதேசம்
- இ.டி.வி ஒரியா
- இ.டி.வி ராஜஸ்தான்
- இ.டி.வி உத்தரப் பிரதேசம்
- ஸீ காஷ்மீர்  
- பேஷன் டி.வி
- தமிழ்த் திரை டி.வி
- ஸீ ட்ரெண்ட்ஸ்
- ஸூம்
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### திரைப்படச் சேவைகள்

**ஆங்கிலம்**
- ஹால்மார்க் சானல்
- எச்.பி.ஓ
- எம்.ஜி.எம் சானல்
- செட் பிக்ஸ்
- ஸ்டார் மூவிஸ்
- டி.சி.எம்
- ஸீ செலக்ட்
- ஸீ ஸ்டூடியோ  
**ஹிந்தி**
- வி.போ.யு மூவீஸ்
- பில்மி
- செட் மேக்ஸ்
- ஸ்டார் கோல்ட்
- ஸீ ஆக்ஸன்
- ஸீ சினிமா
- ஸீ கிளாசிக்
- ஸீ பிரீமியர்  
**தமிழ்**
- கே டி.வி
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### இசைச் சேவைகள்

**ஹிந்தி**
- வி.போ.யு மியூசிக்
- சி.எம்.எம் மியூசிக்
- சானல் வி
- இ.டி.சி
- எம்.டி.வி
- வி.எச்.ஒன்
- ஸீ மியூசிக்  
**வங்காளம்**
- சங்கீத் வங்காளம்
- தாரா மியூசிக்  
**மலையாளம்**
- இந்தியாவிஷன் மியூசிக்
- கிரன் டி.வி  
**தமிழ்**
- ராஜ் மியூசிக்
- சன் மியூசிக்
- இசையருவி  
**தெலுங்கு**
- ஆதித்யா டி.வி
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### செய்தி மற்றும் வியாபார சேவைகள்

**ஆங்கிலம்**
- பி.பி.சி வேர்ல்ட்
- சி.என்.பி.சி டி.வி18
- சி.என்.என்
- சி.என்.என்-ஜ.பி.என்
- ஹெட்லைன்ஸ் நியூஸ்
- என்.டி.டி.வி 24x7
- என்.டி.டி.வி புரோபிட்
- டைம்ஸ் நொவ்  
**ஹிந்தி**
- ஆஜ் தக்
- ஆவாஸ்
- ஜ.பி.என் 7
- இந்தியா டி.வி
- ஜன்மத் டி.வி
- என்.டி.டி.வி
- எஸ் 1 டி.வி
- சகாரா சமாய்
- ஸ்டார் நியூஸ்
- டெஷ்
- டோட்டல் டி.வி
- ஸீ பிஸ்னஸ்
- ஸீ நியூஸ்  
**வங்காளம்**
- தாரா நியூஸ்  
**கன்னடம்**
- உதயா நியூஸ்  
**மலையாளம்**
- ஏசியாநெட் நியூஸ்
- கைராளி பீப்பிள்  
**பஞ்சாபி**
- பஞ்சாபி டுடே  
**தமிழ்**
- சன் நியூஸ்  
**தெலுங்கு**
- தேஜா நியூஸ்
- இ.டி.வி நியூஸ்
- டி.வி 9 நியூஸ்
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### ஆன்மீக சேவைகள்

- ஆஷ்தா டி.வி
- சன்ஸ்கர்
- ஸீ ஜக்ரன்
# இந்திய தொலைக்காட்சி அலைவரிசைகள் பட்டியல்

## தனியார் சேவைகள்

### விளையாட்டு சேவைகள்

- இ.எஸ்.பி.என்
- ஸ்டார் ஸ்போர்ட்ஸ்
- டென் ஸ்போர்ட்ஸ்
- ஸீ ஸ்போர்ட்ஸ்
# செப்டம்பர் 16

## பிறப்புகள்

- 1859 &ndash; யுவான் ஷிக்காய், சீனக் குடியரசின் அரசுத்தலைவர் (இ. 1916)
- 1884 &ndash; சிவகங்கை இராமச்சந்திரன், வழக்கறிஞர், திராவிட சுயமரியாதை இயக்க செயற்பாட்டாளர் (இ. 1933)
- 1893 &ndash; ஆல்பர்ட் செண்ட்-ஜியார்ஜி, நோபல் பரிசு பெற்ற அங்கேரிய-அமெரிக்க மருத்துவர் (இ. 1986)
- 1916 &ndash; எம். எஸ். சுப்புலட்சுமி, இந்திய கருநாடக இசைப் பாடகர், நடிகை (இ. 2004)
- 1923 &ndash; கி. ராஜநாராயணன், தமிழக எழுத்தாளர் (இ. 2021)
- 1923 &ndash; லீ குவான் யூ, சிங்கப்பூரின் 1வது பிரதமர் (இ. 2015)
- 1933 &ndash; வி. சிவசாமி, ஈழத்துத் தமிழறிஞர், பேராசிரியர் (இ. 2014)
- 1933 &ndash; ரா. பாலகிருஷ்ணன், தமிழக எழுத்தாளர்
- 1939 &ndash; பி. எம். எ. சாகுல் ஹமீது, மலேசிய எழுத்தாளர்
- 1945 &ndash; ப. சிதம்பரம், இந்திய அரசியல்வாதி
- 1950 &ndash; மாலன், இந்திய எழுத்தாளர், ஊடகவியலாளர்
- 1959 &ndash; ரோஜா ரமணி, தென்னிந்தியத் திரைப்பட நடிகை
- 1966 &ndash; அசங்க குருசிங்க, இலங்கைத் துடுப்பாளர்
- 1974 &ndash; யூலியன் காசுட்ரோ, அமெரிக்க அரசியல்வாதி
- 1976 &ndash; மீனா, தென்னிந்தியத் திரைப்பட நடிகை
# செப்டம்பர் 16

## இறப்புகள்

- 655 &ndash; முதலாம் மார்ட்டின் (திருத்தந்தை)
- 1394 &ndash; எதிர்-திருத்தந்தை ஏழாம் கிளமெண்ட் (பி. 1342)
- 1701 &ndash; இங்கிலாந்தின் இரண்டாம் யேம்சு (பி. 1633)
- 1736 &ndash; டானியல் பேரென்கைட், போலந்து-டச்சு இயற்பியலாளர், வெப்பமானியைக் கண்டுபிடித்தவர் (பி. 1686)
- 1925 &ndash; அலெக்சாந்தர் பிரீடுமேன், உருசிய இயற்பியலாளர் (பி. 1888)
- 1931 &ndash; உமர் முக்தார், லிபியக் கல்வியியலாளர் (பி. 1862)
- 1932 &ndash; ரொனால்டு ராஸ், நோபல் பரிசு பெற்ற இந்திய-ஆங்கிலேய மருத்துவர் (பி. 1857)
- 1946 &ndash; ஜேம்சு ஆப்வுட் ஜீன்சு, ஆங்கிலேய இயற்பியலாளர், வானியலாளர், கணிதவியலாளர் (பி. 1877)
- 1973 &ndash; விக்டர் அரா, சிலியப் பாடகர் (பி. 1932)
- 1980 &ndash; ஜீன் பியாஜே, சுவிட்சர்லாந்து மெய்யியலாளர் (பி. 1896)
- 1998 &ndash; கோ. கேசவன், எழுத்தாளர், மார்க்சிய ஆய்வாளர் (பி. 1946)
- 2000 &ndash; எம். எச். எம். அஷ்ரப், இலங்கை அரசியல்வாதி (பி. 1948)
- 2007 &ndash; ராபர்ட் ஜோர்டான், அமெரிக்கப் பொறியியலாளர், எழுத்தாளர் (பி. 1948)
- 2009 &ndash; தென்கச்சி கோ. சுவாமிநாதன், தமிழகப் பேச்சாளர், எழுத்தாளர்
- 2009 &ndash; மீனாட்சி முகர்சி, ஆங்கில இலக்கிய அறிஞர், புதின ஆசிரியர்
- 2012 &ndash; லூசு மோகன், இந்திய நடிகர் (பி. 1928)
- 2016 &ndash; எட்வர்ட் ஆல்பீ, அமெரிக்கத் திரைப்பட இயக்குநர் (பி. 1928)
- 2017 &ndash; அர்ஜன் சிங், இந்திய வான்படைத் தளபதி (பி. 1919)
- 2021 &ndash; தாணு பத்மநாபன், இந்திய இயற்பியலாளர், பேராசிரியர் (பி. 1957)
- 2021 &ndash; நந்தினி சேவியர், ஈழத்து எழுத்தாளர் (பி. 1949)
# செப்டம்பர் 16

## சிறப்பு நாள்

- விடுதலை நாள் (பப்புவா நியூ கினி, ஆத்திரேலியாவிடமிருந்து, 1975)
- பன்னாட்டு ஓசோன் படலப் பாதுகாப்பு நாள்
- மலேசியா நாள் (மலேசியா, சிங்கப்பூர்)
# வல்லிபுரம் வசந்தன்

**கப்டன் மில்லர்** என அழைக்கப்படும் **வல்லிபுரம் வசந்தன்** (1 சனவரி 1966 - 5 சூலை 1987) தமிழீழ விடுதலைப் புலிப் போராளியும் முதலாவது கரும்புலியும் ஆவார். இவர் 1987 சூலை 5 அன்று யாழ்ப்பாணம் வடமராட்சிக் கோட்டத்தில் நெல்லியடி மத்திய மகா வித்தியாலத்தில் அமைக்கப்பட்டிருந்த இலங்கைப் படைத்தளம் மீது மேற்கொள்ளப்பட்ட நெல்லியடி சமரில் மரணமடைந்தார்.
# வல்லிபுரம் வசந்தன்

## வாழ்க்கைக் குறிப்பு

யாழ்ப்பாணம், துன்னாலையைப் பிறப்பிடமாகக் கொண்ட வசந்தனுடன் கூடப் பிறந்தவர்கள் இரண்டு ஆண்களும் ஒரு பெண்ணும் ஆவர். தந்தை பருத்தித்துறை, இலங்கை வங்கிக் கிளையில் பணி புரிந்தவர். வசந்தன் பருத்தித்துறை ஹாட்லிக் கல்லூரியில் கல்வி கற்றார்.
# வல்லிபுரம் வசந்தன்

## இயக்கத்தில் இணைவு

.]]
இளம் வயதிலேயே தமிழீழ விடுதலைப் புலிகள் இயக்கத்தில் இணைந்த வசந்தன் மிக விரைவிலேயே கரும்புலிப் பிரிவில் இணைக்கப்பட்டார். இயக்கத்தில் இவர் மில்லர் என அழைக்கப்பட்டார். இலங்கை இராணுவம் வடமராட்சி மீதான தாக்குதலை ஆரம்பித்தபோது, வசந்தன் இயக்கத்திற்காகத் தனது உயிரைக் கொடுக்கத் துணிந்தார். 1987 சூன் 5 ஆம் நாளன்று நெல்லியடி சமரில் வெடிபொருட்கள் நிரப்பப்பட்ட சுமையுந்து ஒன்றை கரவெட்டியில் அமைந்துள்ள நெல்லியடி மத்திய மகா வித்தியாலயத்தில் நிலை கொண்டிருந்த இராணுவத்தினரின் முகாம் மீது செலுத்தி வெடிக்க வைத்தார். இதன் போது 40 இராணுவத்தினர் கொல்லப்பட்டனர். மில்லரின் தாக்குதலை அடுத்து விடுதலைப் புலிகள் இராணுவத் தளம் மீது தாக்குதல்களைத் தொடர்ந்தனர்.  
240 கரும்புலிகள் மில்லர் முதலாவது கரும்புலியாகவும், புலிகளின் முதலாவது தற்கொடைப் போராளி எனவும் புகழப்படுகிறார். கரும்புலிகள் நாள் ஆண்டு தோறும் சூலை 5 ஆம் நாள் நினைவுகூரப்பட்டு வருகிறது. இவரது நினைவாக தாக்குதல் நடைபெற்ற இடத்தில் 2002 ஆம் ஆண்டில் மில்லரின் சிலை ஒன்று திறந்து வைக்கப்பட்டது.
# காந்தரூபன்

**மேஜர் காந்தரூபன்** (செப்டம்பர் 10, 1971 - ஜூலை 10, 1990; வல்வெட்டித்துறை, யாழ்ப்பாணம்) எனும் இயக்கப்பெயரைக் கொண்ட **யோகராசா கோணேஸ்வரன்** தமிழ் விடுதலைப் புலிகளின் ஒரு முக்கிய உறுப்பினராக இருந்தவர்.  
கடற்கரும்புலியான இவர் 10-07-1990 அன்று வல்வெட்டித்துறைக் கடலில் சிறீலங்கா கடற்படைக் கப்பல் 'எடித்தாரா' மீதான கரும்புலித் தாக்குதலில் கொல்லப்பட்டார்.  
இவரது வேண்டுகோளுக்கு அமைய காந்தரூபன் அறிவுச்சோலை என்ற சிறுவர் இல்லம் 1993 நவம்பர் 13ம் நாள் தமிழீழ விடுதலைப் புலிகளின் தலைவர் வே. பிரபாகரனால் ஆரம்பித்து வைக்கப்பட்டது. பிரான்ஸ் தமிழ்ப்பெண்கள் அமைப்பினரின் ஏற்பாட்டில் மேஜர் காந்தரூபன் நினைவாக வருடம்தோறும் விளையாட்டுப் போட்டிகள் நடத்தப்படுகின்றன.  
முதலாவது கடற்கரும்புலிகளில் கப்டன் கொலின்ஸ், கப்டன் வினோத் ஆகியோருடன் மேஜர் காந்தரூபனும் ஒருவராவார். இவர்கள் மறைந்த நாளின் 25 ஆம் ஆண்டு தினம் 10 சூலை 2015 அன்று நினைவுக்கூறப்பட்டது.
# வினோத் (போராளி)

**கப்டன் வினோத்** (19 ஆகத்து 1970 – 10 சூலை 1990; வல்வெட்டித்துறை, யாழ்ப்பாணம்) எனும் இயக்கப்பெயரைக்கொண்ட **வேலுப்பிள்ளை திலகராசா** தமிழீழ விடுதலைப் புலிகளின் ஒரு முக்கிய உறுப்பினராக இருந்தவர்.  
கடற்கரும்புலியான இவர் 10-07-1990 அன்று வல்வெட்டித்துறை கடலில் சிறீலங்கா கடற்படைக் கப்பல் 'எடித்தாரா' மீதான கரும்புலித் தாக்குதலில் கொல்லப்பட்டார். முதாலாவது கடற்கரும்புலிகளில் மேஜர் காந்தரூபன், கப்டன் கொலின்ஸ் ஆகியோருடன் கப்டன் வினோத்தும் ஒருவராவார். இவர்களது 25 ஆம் ஆண்டு நினைவு நாள் அண்மையில் கடைப்பிடிக்கப்பட்டது.
# தமிழீழ விடுதலைப் புலிகளின் படைத்துறை அதிகார படிநிலை

தமிழீழ விடுதலைப் புலிகள் மரபுவழி படைத்துறையாக பரிமாணித்த ஒரு கரந்தடிப்படை இயக்கம் ஆகும். த.வி.பு களிடம் இறுகிய **படைத்துறை தரநிலை** ஏற்படவில்லையெனினும், அது உண்டு. அதாவது ஒரு தரத்தில் இருந்து இன்னொரு தரத்துக்கு முன்னேறுவது ஒவ்வொரு சாதாரண போராளியிற்கும் சாத்தியமானதே. இந்நிலை ஆக உயர்மட்ட அதிகார வட்டத்தை(தலைவர்) தவிர்த்து எனலாம்.  
விடுதலைப்புலிகளின் தலைவர் பதவியினை வே.பிரகாகரன் மட்டுமே வகித்து வந்தார். அதே நேரம் 1993 வரை அவ்வியக்கத்தினது 'உப-தலைவர்' என்ற பதவியினை மாத்தையா என்பவர் வகித்து வந்தார். 1993 இல் அவர் தேசத்துரோகி என புலிகளால் அடையாளம் காணப்பட்டு 1994 இல் மரணதண்டனை விதிக்கப்பட்ட பின்னர் அப்பதவி நிலை நீக்கம் செய்யப்பட்டது குறிப்பிடத்தக்கது.
# தமிழீழ விடுதலைப் புலிகளின் படைத்துறை அதிகார படிநிலை

## பதவி உயர்வு தகைமை

பன்னாட்டு படைத்துறையில் இருப்பது போன்ற தேர்வு எழுதி ஒரு பதவிக்கு வருவதோ இல்லை பரிந்துரை மூலமாக உயர் பதவிகளுக்கு வருவோ தமிழீழ விடுதலைப் புலிகளிடம் இருக்கவில்லை. மாறாக ஒவ்வொருவருக்குமான பதவி உயர்வு அவர்களின்
- சமர்க்கள செயல்கள்
- சமர்க்கள பட்டறிவு
- சமர்க்களத்தில் வினையாற்றும் திறன்
- ஆளுமை
ஆகியவற்றின் அடிப்படையிலேயே வழங்கப்பட்டது.
# தமிழீழ விடுதலைப் புலிகளின் படைத்துறை அதிகார படிநிலை

## படையணி பதவிநிலைகள்

சிறப்புத் தளபதி > தளபதி > துணைத் தளபதி > இளநிலை அதிகாரி/கட்டளை அதிகாரி > அணித் தலைவர் > சூட்டணித் தலைவர் > போராளி  
மேற்கண்ட பதவி நிலைகள் தெறோச்சி/கணையெக்கி படையணிக்கென வரும்போது அதில் ஒரே ஒரு கூடுதல் பதவிநிலையாக *பீரங்கி ஒருங்கிணைப்புத் தளபதி* என்ற பதவிநிலையும் இருந்தது.  
இப்படியான பதவிகளில் உள்ள படைத்துறை கட்டளையாளர்கள், நிருவாகத் தேவைக்கேற்ப  
பிராந்தியத் தளபதி/கோட்டத் தளபதி > மாவட்டத் தளபதி > வட்டத் தளபதி  
என 3 ஆகவும் பிரிக்கப்பட்டிருந்தனர்.
# தமிழீழ விடுதலைப் புலிகளின் படைத்துறை அதிகார படிநிலை

## சமர்க்கள பதவிநிலைகள்

இவை பொதுவாக வெளியில் அறியப்பட்டதில்லை. ஆனால் இப்பதவி வகிப்பவர்களில் சிலபேர் படையணிக் கட்டளையாளர்கள்; சில பேர் இதற்கென நியமிக்கப்பட்டவர்கள். இப் பதவிநிலையானது பொதுவெளியில் வெளியிடப்படாதது ஆகும். ஒரு களமுனை தளபதி வீரச்சாவடையும்போது மட்டுமே இப்பதவிநிலை வெளித்தெரியவரும். அவ்வாறு வந்தவை,
கட்டளைத் தளபதி > துணைக் கட்டளைத் தளபதி > ... தாக்குதல் தளபதி > ... பகுதித் தளபதி >...
ஆகியவனவே.  
ஓயாத அலைகள் மூன்று முடிந்த போது விடுதலைப்புலிகளில் *படைத்துறை துணைத் தளபதி* என்ற பதவி நிலை உருவாக்கப்பட்டு 2008 வரை தொழிற்பட்டது. இதை வகித்தவர் புலிகளின் மூத்த கட்டளையாளர் 'பிரிகேடியர் பால்ராஜ்' அவர்கள் ஆவார். ஆனால் ஒட்டு மொத்த படைத்துறை கட்டளையாளராக வே.பிரபாகரன் தொழிற்பட்டார். பிரிகேடியர் பால்ராஜின் இறப்பிற்குப்பின் இப்பதவி நிலை யாருக்கும் வழங்கப்படாமல் வைக்கப்பட்டிருந்தது. அதே நேரத்தில் *படைத்துறை செயலர்* என்ற பதவி நிலை உருவாக்கப்பட்டது. இதை 'தமிழேந்தி' அவர்கள் வகித்து வந்தார். 2009 மார்ச் அவரது இறப்பிற்குப் பின்னர் அப்பதவி நிலை நீக்கம் செய்யப்பட்டது.
# தமிழீழ விடுதலைப் புலிகளின் படைத்துறை அதிகார படிநிலை

## படைத்துறை தரநிலைகள்

விடுதலைப்புலிகளிடம் என்னதான் கடற்படை மற்றும் வான்பிரிவு ஆகியன இருந்தாலும் இவை அனைத்திலும் பணியாற்றிய போராளிகள் தரைப்படை தரநிலையினையே கொண்டிருந்தனர்; வீரச்சாவின் பின்னரும் அதுவே வழங்கப்பட்டது. இது கடைப்பிடிக்கப்பட்டதற்கான காரணம் புலிகளால் வெளியிடப்படவில்லை.
புலிகளின் படைத்துறை தரநிலைகள் இறங்குவரிசையில்:-
- பிரிகேடியர் - இதை யாரும் வாழும்போது பெற்றதில்லை. இறந்த பின்னரே வழங்கப்பட்டது
- கேணல்
- லெப்டினன் கேணல் (லெப். கேணல்)
- மேஜர்
- கப்டன்
- லெப்டினன்
- 2ம் லெப்டினன்
- வீரவேங்கை - சேர்ந்த உடனே வழங்கப்படும் தரநிலை  
மேற்கண்ட தரநிலைகள் யாவும் 1998 ஆம் ஆண்டு வெற்றியுறுதி என்ற ஜெயசிக்குறுயி நடவடிக்கைக்கு எதிரான ஒராண்டு நிறைவு விழாவின் பின்னர் போராளிகளுக்கு அவர்கள் வாழும்போதே தரநிலைகளாக வழங்கப்பட்டன. இவை கேணல் முதல் வீரவேங்கை வரையிலும் வழங்கப்பட்டன. இதற்கு முன்னரான கால கட்டத்தில் இவ்வாறான தர நிலைகள் வழங்கப்பட்டது கிடையாது. ஒரு போராளி இறந்த (புலிகள் மொழியில்:*வீரச்சாவு*) அடைந்த பின்னரே அவருடைய செயற்பாட்டினையும் வகித்த தலைமைப் பதவியினையும் வைத்து அவருக்கான தரநிலை வழங்கப்பட்டு கௌரவிக்கப்படுவார்.
# மறுபக்கம்

**மறுபக்கம்** *(The Other Side)* (1990) கே. எஸ். சேதுமாதவன் இயக்கத்தில் வெளிவந்த இத்திரைப்படம் நான்கு தேசிய விருதுகளைப்பெற்றது. மேலும் 1990 ஆம் ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது. இந்திரா பார்த்தசாரதி எழுதிய *உச்சிவெயில்* என்ற குறும்புதினத்தின் திரை ஆக்கமே இப்படம்.
# வார்ப்புரு:சமையல்

**இது சமையல் முறை
கட்டுரைத் தொடரின் பகுதியாகும்**  
| செய்முறைகளும் சமையல் பொருள்களும் |  |
| --- | --- |
| செய்முறைகள் - சமையல் பாத்திரங்கள்
சமைத்தலில் உள்ள அளவுகள் |  |
| * காய்கறிகள் பட்டியல்
* கிழங்குகள் பட்டியல்
* கீரைகள் பட்டியல்
* சுவைப்பொருட்கள் பட்டியல்
* கறி மூலிகைகள் பட்டியல்
* பழங்கள் பட்டியல்
* பருப்புகள் பட்டியல்
* தானியங்கள் பட்டியல்
* கொட்டைகள் பட்டியல்
* மாமிசக்கறிகள் பட்டியல்
* மீன் வகைகள் பட்டியல் |  |
| உலகின் பிரபல உணவுகள் - ஆசியா - ஐரோப்பா - கருப்பியன்
தெற்காசியா - இலத்தின் அமெரிக்கா
மத்தியகிழக்கு - வட அமெரிக்கா - ஆப்பிரிக்கா
ஏனைய உணவு முறைகள்... |  |
| பிரபல சமையலாளர் - சமையலறைகள் - உணவு கள்
Wikibooks: Cookbook | }<noinclude> |  
</noinclude>
# தமிழர் சமையல்

**தமிழர் சமையல்**, பல நூற்றாண்டுகளாக தென் இந்தியா, இலங்கை மற்றும் பிற நாடுகளில் வசிக்கும் தமிழர்களால் வளர்த்தெடுக்கப்பட்ட, உலகின் சிறந்த சமையல்களில் ஒன்றாகும். இயற்கையுடனும் காலநிலைகளுடனும் இணைந்த ஒரு கிராமிய சூழலிலேயே இச்சமையல் வளர்ந்தது. பலவகை உணவுகளைச் சுவையுடன் சமைக்க விருந்தோம்ப தமிழர் சமையற்கலை வழி சொல்கின்றது.  
பல்வகை மரக்கறிகள் (காய்கறிகள்), சுவையூட்டும் நறுமணம் தரும் பலசரக்குகள், கடலுணவுகள் தமிழர் சமையலில் இன்றியமையா இடம் பெறுகின்றன. சோறும் கறியும் தமிழரின் முதன்மை உணவாகும். கறிகளில் பலவகையுண்டு; எடுத்துக்காட்டுக்கு, மரக்கறிக் குழம்பு, பருப்பு, கீரை, வறை, மசியல், மீன் கறி என்பன. பொதுவாக, தமிழர் உணவுகள் காரம் மிகுந்தவை. தேங்காய், மிளகாய், கறிவேப்பிலை, வெங்காயம், உள்ளி, இஞ்சி உட்பட பல்வகை பலசரக்குகள் கறிகளுக்கும் பிற பக்க உணவுகளுக்கும் சேர்க்கப்படுவது வழக்கம்.
# தமிழர் சமையல்

## வரலாறு

### இலக்கியத்தில் உணவு

பழந்தமிழ் இலக்கியத்தில் உணவு சமைக்கும் முறைகளைக் கூறும் நூல் *மடை நூல்* என அழைக்கப்படுகிறது. அதனைப் பற்றிய செய்திகள் சிறுபாணாற்றுப்படை, மணிமேகலை, பெருங்கதை முதலிய நூல்களில் கூறப்படுகின்றன. காலத்திற்கும், நிலத்துக்கும் ஏற்ற உணவுகளை அந்நூல்களில் அறிந்து கொள்ளலாம். சீவக சிந்தாமணியில் முத்தியிலம்பகத்தில் *இருது நுகர்வு* என்னும் பகுதியில் சில பெரும்பொழுதிற்குரிய உணவு வகைகள் கூறப்பட்டுள்ளன.
# தமிழர் சமையல்

## வரலாறு

### பண்டைய தமிழரின் உணவு

தமிழ் இலக்கிய ஆதாரங்களைக் கொண்டு அ. தட்சிணாமூர்த்தி தனது *தமிழர் நாகரிகமும் பண்பாடும்* என்ற நூலில் "பண்டைய தமிழரின் உணவு" பற்றி குறிப்புகள் தந்துள்ளார். வாழ்ந்த நிலத்துக்கேற்பவும் குலத்துக்கேற்பவும் பண்டைய தமிழரிடையே உணவுகள் வேறுபடுகின்றன. எனினும், அனேக தமிழர்கள் சோறும், மரக்கறியும், புலாலுணவும், மதுவும் விரும்பியுண்டனர் என்பது தெரிகின்றது. நெற்சோறு, வரகுச்சோறு, வெண்ணற்சோறு, நண்டுக் கறி, உடும்புக் கறி, வரால்மீன் குழம்பு, கோழியிறைச்சி வற்றல், பன்றியிறைச்சி, முயல், ஈயல், மாங்கனிச் சாறு, மாதுளங்காய்-மிளகுப்பொடி-கறிவேப்பிலை பொரியல், ஊறுகாய் என தமிழ்நாட்டில் வாழ்ந்த பலதரப்பட்டோர் உண்ட உணவுகளை தமிழ் இலக்கிய சான்றுகளோடு அ. தட்சிணாமூர்த்தி விவரிக்கின்றார்.  
"கடுகு இட்டுக் காய்கறிகளை தாளிப்பது", "பசு வெண்ணையில் பொரிப்பது", "முளிதயிர் பிசைந்து தயிர்க் குழம்பு வைப்பது", கூழைத் "தட்டுப் பிழாவில் ஊற்றி உலர வைப்பது", "மோரில் ஈயலை ஊறப் போட்டு புளிக்கறி சமைப்பது" போன்ற பழந்தமிழர் சமையல் வழி முறைகளையும் அ. தட்சிணாமூர்த்தி சுட்டியுள்ளார். மேலும், தென்னைக் கள்ளு, பனங்கள்ளு, வீட்டில் சமைத்த "தோப்பி" என்ற ஒரு வகைக் கள்ளு ஆகியவற்றைப் பழந்தமிழர்கள் விரும்பி உண்டனர் என்கிறார்.  
"பார்ப்பார் சங்க நாளில் புலால் உண்டார் என்றுகோடல் சரியன்று" என்று அ. தட்சிணாமூர்த்தி சுட்டியுள்ளதும் இங்கு குறிப்பிடத் தக்கது.
# தமிழர் சமையல்

## உணவுண்ணும் வழக்கங்கள்

தமிழர்கள் கைகளை நீரில் கழுவிய பின்னர், ஒரு கையினால் (பொதுவாக வலதுகை) உணவு உண்ணும் வழக்கம் கொண்டவர்கள். இது கரண்டி, முள்ளுக்கரண்டி, கத்தி போன்ற கருவிகளைப் பயன்படுத்தி உணவுண்ணும் மேலைநாட்டு வழக்கத்துக்கும் குச்சிகள் (*chop sticks*) போன்ற கருவிகளைப் பயன்படுத்தி உணவுண்ணும் சீன வழக்கத்துக்கும் மாறுபட்ட வழக்கம் ஆகும். தமிழர்கள் விரும்பி உண்ணும் சோறு, இடியாப்பம், புட்டு, தோசை போன்ற உணவுகளையும் கறிகளுடன் கைகளால் உண்ணுவதே இலகு. குறிப்பாகக் கறிகளை ஏற்ற அளவுக்குச் சேர்த்து உண்ணுவதற்குக் கைகள் பயன்படுகின்றன. தற்காலத்தில், கரண்டி போன்ற கருவிகளைப் பயன்படுத்தி உணவு உண்ணும் மேற்கத்திய முறையும் தமிழர்களிடம் பரவி வருகின்றது.  
கிராமப் புறங்களில் தரையில் அல்லது தாள் இருக்கைகளில் அமர்ந்து உணவு உண்ணுதலே வழக்கம். உணவு உண்ணும் போது பேசுவதை நற்பழக்கமாகக் கருதுவதில்லை.
# தமிழர் சமையல்

## உணவுண்ணும் வழக்கங்கள்

### பழந்தமிழரின் உணவு உட்கொள்ளும் 12 வகைகள்

1. அருந்துதல் - மிகச் சிறிய அளவே உட்கொள்ளல்.
1. உண்ணல் - பசிதீர உட்கொள்ளல்.
1. உறிஞ்சல் - வாயைக் குவித்துக்கொண்டு நீரியற் பண்டத்தை ஈர்த்து உட்கொள்ளல்.
1. குடித்தல் - நீரியல் உணவை (கஞ்சி போன்றவை) சிறிது சிறிதாக பசி நீங்க உட்கொள்ளல்.
1. தின்றல் - தின்பண்டங்களை உட்கொள்ளல்.
1. துய்த்தல் - சுவைத்து மகிழ்ந்து உட்கொள்ளுதல்.
1. நக்கல் - நாக்கினால் துழாவி உட்கொள்ளுதல்.
1. நுங்கல் - முழுவதையும் ஒரு வாயில் ஈர்த்து உறிஞ்சி உட்கொள்ளுதல்.
1. பருகல் - நீரியற் பண்டத்தை சிறுகக் குடிப்பது.
1. மாந்தல் - பெருவேட்கையுடன் மடமடவென்று உட்கொள்ளுதல்.
1. மெல்லல் - கடிய பண்டத்தைப் பல்லால் கடித்துத் துகைத்து உட்கொள்ளுதல்.
1. விழுங்கல் - பல்லுக்கும் நாக்குக்கும் இடையே தொண்டை வழி உட்கொள்ளுதல்.
# தமிழர் சமையல்

## உணவுண்ணும் வழக்கங்கள்

### வாழையிலையில் உணவு

விருந்துகளில் அல்லது அன்னதானங்களில் வாழையிலையில் உணவுண்பது தமிழர் வழக்கம். இந்தியாவிலும் இலங்கையிலும் வாழையிலை இலகுவாக பெறக்கூடிய மலிவான பொருள் ஆகையால் பலருக்கு உணவளிக்கும்பொழுது வாழையிலையை பயன்படுத்தியிருக்கலாம். நடுத்தர உணவகங்களில் பாத்திரங்களின் மேல் அளவாக வெட்டப்பட்ட வாழை இலையை வைத்து உணவு பரிமாறுவது உண்டு. இப்பயன்பாடு, பாத்திரங்களில் தூய்மை காக்கவும், சுத்தப்படுத்துவதற்கான நீரை சேமிக்கவும் உதவுகிறது. சிற்றுண்டிகளை தட்டில் பரிமாறும் உணவகங்கள் கூட சோற்றை வாழையிலையில் பரிமாறுவதே வழக்கம். உணவகங்களில் பாத்திரங்களின் தூய்மையை பற்றி ஐயமுறுவோர், வாழையிலையில் உண்ண விரும்புவதும் உண்டு. வாழையிலையில் கைகளால் உணவுண்ணுவது உணவுக்கு சுவைகூட்டும் என்பது பலரது எண்ணமாக இருக்கிறது. இது தவிர, பிற சாதியினருக்கு தாங்கள் பயன்படுத்தும் தட்டுகளில் உணவு பரிமாற விரும்பாத சிலர், நாசூக்காக வாழையிலையை பயன்படுத்துவதும், இதே காரணத்துக்காக உணவகங்களில் வாழையிலை உணவுண்ண விரும்புவதும் உண்டு. சில மலிவு விலை உணவகங்களில் தேக்கு இலையிலும் தைக்கப்பட்ட பிற மர இலைகளிலுமோ உணவு பரிமாறப்படுவதுண்டு.
# தமிழர் சமையல்

## உணவுண்ணும் வழக்கங்கள்

### பரிமாறும் முறை

தமிழர்கள் பெரும்பாலும் விருந்தோம்பலின் போது வாழையிலையில் தான் பரிமாறுவர். அவ்வாறு பரிமாறும் போது ஒரு சீரான உணவு பரிமாறும் முறையை கடைபிடிக்கின்றனர். அதாவது வாழையிலை எவ்வாறு பந்தியில் வைக்கவேண்டும் என்பதிலிருந்து எவ்வகையான உணவை வாழையிலையில் எங்கு வைக்க வேண்டும் என்பதுவரை அனைத்திற்கும் சில வழிமுறைகளை வைத்துள்ளனர். அவை வருமாறு  
;பந்திக்கு தயார் செய்தல் :  
::* விருந்தோம்பலின் போது பருப்பு மசியல், சாம்பார், ஏதேனும் ஒரு இனிப்பு, புளிக்குழம்பு, இரசம், மோர், தயிர் என மரக்கறி வகைகளும், தண்ணிக்குழம்பு, கெட்டிக்குழம்பு, எலும்புக்குழம்பு, பொறியல், கூட்டு, அவியல், மசியல், ஈரல் என பிறக்கறி வகைகளும், பாயாசம், பப்படம் (அப்பளம்) எனச் சில வகைகளும் தயார் செய்யப்படும். பிறகு பந்தி விரிப்பதற்கு என சில பாய்கள் அல்லது பிற துணிகளை தயார் செய்யப்படும்.  
;வாழையிலை தயார் செய்தல் :  
::* பந்தி பரிமாறத் தொடங்கும் முன், வாழையிலை சரிவரி வெட்டி தயார் செய்ய வேண்டும். ஒரு ஆள் உட்காரும் அளவிற்கு நீளமுள்ள ஒரு வாழையிலையை அதன் கிளைத்தண்டில் இருந்து சிறிது இலையையும் சரியாக வெட்ட வேண்டும். ஒரு ஆள் உட்காரும் அளவை விட இலையின் நீளம் நீண்டிருந்தால் அதனை இரு துண்டாக வெட்ட வேண்டும்.  
;பந்தி விரித்தல் :  
::* பந்தி விரிக்கும் பொழுது, ஓர் ஆள் சுருட்டிய பந்திப் பாயை விரித்துக் கொண்டே செல்வார். பிறகு அவரைத் தொடர்ந்து ஒருவர் ஒவ்வொரு வாழை இலையாக பந்திப் பாய்க்கு முன் வைத்துக்கொண்டே வருவார். அவ்வாறு இலையை வைக்கும் போது ஒரு ஆள் சரியாக உட்காரும் அளவு இடம் விட்டும், இலையின் பெரிய பகுதியை உணவு அருந்துபவரின் வலது புறமாக வரும்படியும் இருக்க வேண்டும். அடுத்து இன்னொருவர் ஒவ்வொரு இலைக்கும் ஒரு குவளை வைத்துக்கொண்டே வருவார். மற்றொருவர் அக்குவளையில் தண்ணீரை நிரப்பிக்கொண்டே வருவார்.  
;இலையில் பலகாரம் வைக்கும் முறை :  
இலையில் ஒவ்வொருவரும் ஒரு பலகாரத்தைப் பரிமாறிக் கொண்டு வருவார்கள். இப்படத்தில் உள்ளப்படி இலையில் வைக்கவேண்டிய பலகாரப் பட்டியல் வருமாறு.  
:# உப்பு
:# ஊறுகாய்
:# சட்னிப் பொடி
:# கோசும்பரி
:# தேங்காய்ச் சட்னி
:# பீன்சுப் பொரியல்
:# பலாப்பழ உண்டி
:# சித்திரான்னம்
:# அப்பளம் (பப்படம்)
:# கொரிப்பு
:# இட்லி
:# சாதம்
:# பருப்பு
:# தயிர் வெங்காயம்
:# இரசம்
:# பச்சடி
:# கத்திரிக் காய்ப் பக்கோடா
:# கூட்டு
:# பொரியல்
:# அவியல்
:# கத்தரிக்காய் சாம்பார்
:# இனிப்பு
:# வடை
:# இனிப்பு தேங்காய்ச் சட்னி
:# கிச்சிடி
:# காரப்பொரியல்
:# பாயசம்
:# தயிர்
:# மோர்
# தமிழர் சமையல்

## உணவுண்ணும் வழக்கங்கள்

### மூன்று வேளை உணவு

பொதுவாக, தமிழர்கள் காலை வேளைகளில் தேநீர் அல்லது காப்பி அருந்தும் வழக்கம் உடையவர்கள். சிலர் நீர் அல்லது பழரசங்கள் அருந்தும் வழக்கமும் உடையவர்கள். காலை உணவாக இட்லி, தோசை, இடியப்பம் போன்றவற்றை சாம்பார், சட்னி போன்றவற்றுடன் உண்பர். அடிமட்ட, நடுத்தர குடும்பங்களில் காலையில் சோறுண்பவர்களும் உளர். பழைய சோறு உண்ணும் வழக்கமும் தமிழர்களிடம் உண்டு. உணவகங்களில் காலையில் வெண் பொங்கல், வடை, தோசை, இட்லி, பூரி போன்றவை கிடைக்கும்.  
நண்பகல் உணவே தமிழர்களின் முதன்மையான உணவு ஆகும். சோறும் கறியுமே தமிழரின் முதன்மையான நண்பகல் உணவாக விளங்குகிறது. பலவித பக்க உணவுகளும் மதிய வேளைகளில் சேர்த்து உண்ணப்படுவதுண்டு. இரசம், தயிர், மோர் போன்ற நீர்ம உணவுகளும் மதிய உணவில் சேர்த்து உண்ணப்படுகின்றன.  
பிற்பகலிலும் மாலையிலும் சிற்றுண்டிகளும் பழங்களும் உண்ணும் வழக்கமும் பலருக்கு உண்டு. தேநீர் கடைகள், வெதுப்பகங்கள் ஆகியவற்றில் இந்நேரத்தில் வடை, பஜ்ஜி, போண்டா ஆகியவை விரும்பி வாங்கி உண்ணப்படுகின்றன.  
இரவு உணவாக வீடுகளில் சோறு, தோசை, பிட்டு, இடியப்பம், பூரி, சப்பாத்தி, போன்றவை உண்ணப்படுகின்றன. உணவகங்களில் பரோட்டா போன்ற உணவுகளும் கிடைப்பதுண்டு.
# தமிழர் சமையல்

## ஒருவேளை உணவுக்கும் அவலம்

பல ஏழைத் தமிழர்கள் ஒரு வேளை உணவுக்கே அவலப்படுகின்றார்கள். "வறுமைக் கோட்டுக்குக் கீழே வாழ்பவராகக் கருதப்படும், 35 சதவீத மக்கள் (தமிழ்நாடு) பெரும்பாலும் ஒரு நேர உணவையே முழுமையாக உண்பதாகக் கொள்ளலாம். இவர்கள் 2200 கலோரிக்கும் குறைவாக உண்பதாகக் கணக்கிடுவர்". ஈழத்தில் அகதிகள், இடம் பெயர்ந்தவர்கள், போரினால், அடக்கு முறைகளினால் பாதிக்கப்பட்டவர்கள், மலையகத் தமிழர்கள் தமது உணவுத் தேவைகளைப் பூர்த்தி செய்ய பெரும் சிக்கல்களை எதிர்நோக்கியுள்ளனர்.
# தமிழர் சமையல்

## தமிழர் உணவுவகைகள்

### கடலுணவு

தமிழ் நாடும் தமிழீழமும் நீண்ட கடற்கரையை கொண்டுள்ளமையால், தமிழர்கள் உணவில் கடலுணவு முக்கியப் பங்கு வகிக்கின்றது. மீன், இறால், நண்டு, கணவாய், மட்டி ஆகியவை தமிழர்களால் விரும்பி உண்ணப்படுகின்றன.
# தமிழர் சமையல்

## தமிழர் உணவுவகைகள்

### இறைச்சி

தமிழர்கள் கோழி, ஆடு,மாடு, பன்றி,முயல்,உடும்பு,மான்,காடை, மீன் போன்ற உணவுகளை உண்ணும் வழக்கம் உடையவர்கள். கோயில்களில் விலங்குகளை (ஆடு, கோழி) காவு கொடுத்து அவ்விறைச்சியை பங்கு போட்டு உண்ணும் வழக்கம் சில கிராமங்களில் உண்டு. மாடு உண்பதை இந்து சமயத்தை பின்பற்றும் பிராமணத் தமிழர்கள் பெரும்பாலும் தவிர்க்கின்றார்கள்; ஆனால், புலம் பெயர்ந்த நாடுகளில் இந்து சமயத்தைப் பின்பற்றும் சில தமிழர்களால் மாடும் உண்ணப்படுகின்றது.
# தமிழர் சமையல்

## தமிழர் உணவுவகைகள்

### மரக்கறி உணவு

தமிழர் சமையலில் மரக்கறி உணவு சிறப்பிடம் பெறுகின்றது. பெரும்பாலான தமிழர்கள் சைவ சமயத்தைப் பின்பற்றுவதால், அச்சமயத்தில் மரக்கறி உணவு பரிந்துரைக்கப்படுவதால் மரக்கறி உணவு தமிழர் சமையலில் ஒரு நீண்ட வரலாற்றையும் விரிவடைந்த ஒரு பங்கையும் வகிக்கின்றது.
# தமிழர் சமையல்

## தமிழர் உணவுவகைகள்

### சிறப்பு உணவுகள்

- கூழ்
- பொங்கல்
# தமிழர் சமையல்

## தமிழர் சமையலில் வட்டார வேறுபாடுகள்

- ஈழத்தமிழர் சமையல்
- மதுரைச் சமையல்
- கொங்கு நாட்டு சமையல்
- செட்டிநாடு சமையல்
- அந்தணர் சமையல்
- சேலம் சமையல்
- நெல்லை சமையல்
- இஸ்லாமியத்தமிழர் சமையல்
- கிராமியத்தமிழர் சமையல்
- கனேடியத்தமிழர் சமையல்
# மௌன ராகம்

***மௌன ராகம்*** (*Mouna Ragam*) பிரபல இயக்குனரான மணிரத்தினத்தின் இயக்கத்தில் 1986 ஆம் ஆண்டு வெளிவந்த திரைப்படமாகும்.
# மௌன ராகம்

## வகை

நாடகப்படம் / காதல்படம்
# மௌன ராகம்

## கதை

பெற்றோர்களின் வற்புறுத்தலுக்கு ஏற்ப சந்திரகுமாரை (மோகன்) மணந்து கொள்ளும் திவ்யா (ரேவதி), தனது காதலன் கார்த்திக்கை இழந்த பழைய நினைவுகளை மறக்க முடியாது தனது கணவரிடமிருந்து விலகிச்செல்ல விவாகரத்துக் கேட்கின்றார். அவரின் விருப்பத்திற்கேற்றாற் போல விவாகரத்துப் பெற்றுத் தருகின்றார் சந்திரகுமார். நீதிமன்றத்தின் தீர்ப்பின் பேரில் ஒரு ஆண்டு காலத்திற்கு ஒன்றாக வாழ்கின்றனர். இக்கால கட்டத்தில் இருவருக்கும் ஏற்படும் காதல் இருவரையும் ஒன்று சேர்க்கின்றது.
# மௌன ராகம்

## நடிகர்கள்

- மோகன்- சந்திரகுமார்
- ரேவதி- திவ்யா
- கார்த்திக்- மனோகர்
- வி. கே. ராமசாமி- சந்திரகுமாரின் முதலாளி
- இரா. சங்கரன் - சந்திரமௌலி
- பாஸ்கர்- திவ்யாவின் சகோதரன்
- காஞ்சனா - வழக்கறிஞர்
- வாணி- ஜானகி
- கலைசெல்வி- திவ்யாவின் சகோதரி
- சோனியா - திவ்யாவின் சகோதரி
# மௌன ராகம்

## பாடல்கள்

இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் கவிஞர் வாலி இயற்றினார்.
# மௌன ராகம்

## விருதுகள்

| } |
| --- |
# மயிலாடுதுறை

**மயிலாடுதுறை** (*Mayiladuthurai*) (முன்பு **மாயவரம்** என்று அழைக்கப்பட்டது) இந்தியாவில், தமிழ்நாடு மாநிலத்தில் மயிலாடுதுறை மாவட்டத்தில் உள்ள நிர்வாகத் தலைமையிடமும், சிறப்பு நிலை நகராட்சியும் ஆகும். மயில்கள் ஆடும் துறை என்பதால் மயிலாடுதுறை என அழைக்கப்படுகிறது. இது மயில்கள் நிறைந்த நகரம். வடமொழியில் *மயூரம்* என்று அழைக்கப்பட்டு, பிற்காலத்தில் *மாயவரம்* அல்லது **மாயூரம்** என்று வழங்கப்பட்டது. மயிலாடுதுறை, மயிலாடுதுறை சட்டமன்றத் தொகுதிக்கும் மயிலாடுதுறை மக்களவை தொகுதிக்கும் உட்பட்டதாகும்.
# மயிலாடுதுறை

## பெயர்காரணம்

அரசாங்க ஏடுகளில் சில பல ஆண்டுகளுக்கு முன்பு வரை மாயவரம் என்றே இருந்த இவ்வூர், திருமுறைகளில் “மயிலாடுதுறை” என காணப்படுவதை சுட்டிக்காட்டி “மயிலாடுதுறை” என்று எம். ஜி. ஆர் ஆட்சிக் காலத்தில் தமிழக அரசால் பெயர் மாற்றம் செய்யப்பட்டது. மயிலாடுதுறை நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# மயிலாடுதுறை

## நகரின் அமைவிடம்

தமிழக டெல்டாவின் முக்கிய நகரங்களான திருவாரூர், காரைக்கால், நாகை, கும்பகோணம், சிதம்பரம் ஆகிய நகரங்களின் பிரதான சந்திப்பாக இந்த ஊர் விளங்குகிறது. மயிலாடுதுறை நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது .
# மயிலாடுதுறை

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, 36 நகராட்சி மன்ற உறுப்பினர்களையும், 21,929 1குடும்பங்களையம் கொண்ட இந்நகரத்தின் மக்கள்தொகை 85,632 ஆகும். அதில் 41,869 ஆண்களும், 43,763 பெண்களும் உள்ளனர். இந்நகரத்தின் எழுத்தறிவு 91.8% மற்றும் பாலின விகிதம் ஆண்களுக்கு, 1,045 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 7,720 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 988 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 5,026 மற்றும் 485 ஆகவுள்ளனர். மக்கள்தொகையில் இந்துக்கள் 88.69%, இசுலாமியர்கள் 6.38% , கிறித்தவர்கள் 4.19% தமிழ்சமணர்கள் 0.32% மற்றும் பிறர் 0.42% ஆகவுள்ளனர்.
# மயிலாடுதுறை

## தொழில் நிலவரம்

குறிப்பிட்டு சொல்லும்படியான தொழிலகங்கள் இவ்வூரில் இல்லையென்றாலும், மக்களின் முதன்மைத் தொழிலாக விவசாயமே இருந்து வருகிறது.  
நகரின் முக்கிய சுற்றுப்புற ஊர்களான குத்தாலம், மங்கைநல்லூர், வைத்தீஸ்வரன்கோயில், செம்பனார்கோயில் உள்ளிட்ட சிறுநகர மக்களும் அப்பகுதிகளைச் சுற்றியுள்ள கிராமப்புற மக்களும் வேளாண்மையையே முதல் தொழிலாக மேற்கொள்ளுகின்றனர். காவிரியில் நீர்வரத்து இல்லாத போதும் நிலத்தடி நீர்பாசனம் கைகொடுப்பதால் டெல்டா வட்டாரத்தில் உள்ள ஊர்களில் இன்றும் முப்போகம் விளையும் பகுதியாக இது திகழ்கிறது.  
அதேபோல நகர்ப்புறத்தில் வசிக்கும் மக்களில் பலர் அரசு பணியாளர்களாக இருப்பதோடு மற்றவர்கள் தனியார் நிறுவனங்களிலும் பணி புரிகின்றனர்.  
இவர்கள் தினம் அருகில் உள்ள நகரங்களுக்கு வேலை நிமித்தமாக பேருந்து அல்லது இரயில் மார்க்கமாக சென்று வருவதும் குறிப்பிடத்தக்கது.
# மயிலாடுதுறை

## கல்வி நிறுவனங்கள்

மயிலாடுதுறை சுற்றுவட்டார பகுதி மக்களின் கல்வியறிவு வளர்ச்சிக்கு முக்கிய பங்காற்றிய பெருமை நகரிலிருந்து குறிப்பிடும் தொலைவில் அமைந்த ஞானாம்பிகை கல்லூரி, தருமபுரம் ஆதீனக் கலைக்கல்லூரி, ஏ.வி.சி கல்லூரிகள் ஆகிய கல்வி நிறுவனங்கள் உள்ளன. பள்ளிகளைப் பொறுத்த வரை தேசிய மேல்நிலைப் பள்ளி, நகராட்சி மேல்நிலைப் பள்ளி, புனித பால்கு மேல்நிலைப் பள்ளி ஆகியன உள்ளன.
# மயிலாடுதுறை

## நிருவாகவியல்

மயிலாடுதுறை நகராட்சியாக விளங்குவதோடு மட்டுமல்லாமல் சுற்றுவட்டார ஊராட்சிகளின் ஒன்றியமாகவும் திகழ்கிறது. மேலும் குற்றவியல் நீதிமன்றங்கள், அமர்வு நீதி மன்றங்கள், அரசு பெரியார் மருத்துவமனை, அனைத்து மகளிர் காவல் நிலையம் உள்ளிட்ட அத்தியாவசிய அரசு நிறுவனங்கள் இங்கு இயங்கி வருகின்றன.
# மயிலாடுதுறை

## முக்கிய வீதிகள்

நகரத்தின் முக்கிய வீதிகளாக வண்டிக்கார தெரு, பட்டமங்கலத் தெரு, கச்சேரி சாலை, மகாதான தெரு, கண்ணாரத் தெரு, துலாக்கட்டம், தருமபுரம் சாலை, தரங்கை சாலை, பெரிய கடைதெரு, சின்னகடைத்தெரு, காந்திஜி சாலை, கூறைநாடு, மயூரநாதர் பிரகார வீதிகள் உள்ளிட்ட தெருக்கள் அமைந்துள்ளன.